nibzard/narodne-novine-full-text-markdown huggingface dataset:
## Rješenje o odobrenju za poslovanje društva za upravljanje fondovima Adut invest d.o.o. Split

### NN 91/1997 (29.8.1997.), Rješenje o odobrenju za poslovanje društva za upravljanje fondovima Adut invest d.o.o. Split

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske, temeljem odredbi
članka 12. stavka (1) točke 2. Zakona o izdavanju i prometu vrijednosnim
papirima ("Narodne novine", br. 107/95.) i članka 18. stavka (1) Zakona
o investicijskim fondovima ("Narodne novine", br. 107/95.), rješavajući
o zahtjevu "Adut invest" d.o.o. investicijsko društvo, Split, Hrvojeva
12, koje zastupa direktor dr. Davor Slišković za izdavanje odobrenja za
poslovanje, donosi

## **RJEŠENJE**

### **O ODOBRENJU ZA POSLOVANJE DRUŠTVA ZA UPRAVLJANJE FONDOVIMA**

Daje se odobrenje za poslovanje društvu za upravljanje fondovima "Adut
invest" d.o.o., Split, Hrvojeva 12, koje je upisano u sudski registar Trgovačkog
suda u Splitu s MBS 060056784.

Klasa: 450-08/97-01/88
Urbroj: 567-02/97-4
Zagreb, 17. srpnja 1997.

Predsjednik Komisije
**Ivica Smiljan,** v. r.

Rješenje, NN 91/1997-1446
## Rješenje o izdavanju dozvole za obavljanje poslova s vrijednosnim papirima trgovačkom društvu GiroCredit vrijednosni papiri Zagreb, d.o.o.

### NN 91/1997 (29.8.1997.), Rješenje o izdavanju dozvole za obavljanje poslova s vrijednosnim papirima trgovačkom društvu GiroCredit vrijednosni papiri Zagreb, d.o.o.

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i toč. 11., članka 27.
stavka 1., članka 28. stavka 1. i članka 38. Zakona o izdavanju i prometu
vrijednosnim papirima ("Narodne novine", br. 107/95., dalje: Zakon), Komisija
za vrijednosne papire Republike Hrvatske (dalje: Komisija), temeljem zahtjeva
trgovačkog društva *GiroCredit vrijednosni papiri Zagreb,* društvo
s ograničenom odgovornošću za poslovanje vrijednosnim papirima, Zagreb,
Jurišićeva 19/II (dalje: Društvo), podnesenog dana 30. srpnja 1997. godine,
kojim se traži izdavanje dozvole za obavljanje poslova s vrijednosnim papirima
iz članka 26. stavak 1. toč. 1. - 4., 7. i 8. Zakona, donosi

## **RJEŠENJE**

1. Trgovačkom društvu *GiroCredit vrijednosni papiri Zagreb,* društvo
s ograničenom odgovornošću za poslovanje vrijednosnim papirima, Zagreb,
Jurišićeva 19/II, izdaje se dozvola za obavljanje poslova s vrijednosnim
papirima iz članka 26. stavak 1. toč. 1. - 4., 7. i 8. Zakona i to:

1. kupnja i prodaja vrijednosnih papira po nalogu nalogodavca (u svoje
ime, a za tuđi račun),

2. trgovina u spekulacijske svrhe - kupnja i prodaja vrijednosnih papira
u svoje ime i za svoj račun,

3. poslovi posebne burzovne trgovine,

4. upravljanje portfeljem vrijednosnih papira za račun klijenata,

5. investicijsko savjetovanje,

6. poslovi transfernog agenta.

2. Dozvola za obavljanje poslova s vrijednosnim papirima iz članka 26.
stavak 1. toč. 1. - 3. i 8. Zakona, vrijedi od dana izdavanja, a izdaje
se na neodređeno vremensko razdoblje.

3. Dozvola za obavljanje poslova s vrijednosnim papirima iz članka 26.
stavak 1. toč. 4. i 7. Zakona, vrijedi od dana izdavanja, a izdaje se na
određeno vremensko razdoblje, zaključno s danom kojim Komisija otpočne
sa izdavanjem dozvola za obavljanje poslova investicijskog savjetnika.

4. Ovo rješenje upisuje se u Registar izdanih dozvola društvima za poslovanje
s vrijednosnim papirima, za obavljanje poslova iz članka 26. stavak 1.
Zakona, kod Komisije pod rednim brojem 9, s danom upisa 8. kolovoza 1997.
godine.

5. Ovo rješenje objavljuje se u "Narodnim novinama".

Klasa: UP/I-450-08/97-01/97
Urbroj: 567-01/97-4
Zagreb, 8. kolovoza 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 91/1997-1447
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Silvani Božić iz Zagreba

### NN 91/1997 (29.8.1997.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Silvani Božić iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine", br. 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Silvane Božić iz Zagreba,
Siječanjska 2, JMBG: 3112970385006, podnesenog dana 10. lipnja 1997. godine,
za izdavanje dozvole za obavljanje poslova ovlaštenog posrednika pri trgovini
vrijednosnim papirima, donosi slijedeće

## **RJEŠENJE**

1. Silvani Božić iz Zagreba, Siječanjska 2, JMBG: 3112970385006, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 29. srpnja 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 14, s danom upisa 29. srpnja 1997.
godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/92
Urbroj: 567-01/97-1
Zagreb, 29. srpnja 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 91/1997-1448
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Ivinu iz Zagreba

### NN 91/1997 (29.8.1997.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Ivanu Ivinu iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Sukladno odredbama članka 12. stavka 1. toč. 2. i 11. te članka 35.
stavka 1. i 2. Zakona o izdavanju i prometu vrijednosnim papirima ("Narodne
novine", br. 107/95, dalje: Zakona), Komisija za vrijednosne papire Republike
Hrvatske (dalje: Komisija), temeljem zahtjeva Ivana Ivina iz Zagreba, Golubovac
5, JMBG: 2402962330094, podnesenog dana 30. srpnja 1997. godine, za izdavanje
dozvole za obavljanje poslova ovlaštenog posrednika pri trgovini vrijednosnim
papirima, donosi slijedeće

## **RJEŠENJE**

1. Ivanu Ivinu iz Zagreba, Golubovac 5, JMBG: 2402962330094, izdaje
se dozvola za obavljanje poslova ovlaštenog posrednika pri trgovini vrijednosnim
papirima.

2. Dozvola vrijedi od dana izdavanja, a izdaje se na rok od 1 godine,
do zaključno 8. kolovoza 1998. godine.

3. Ovo rješenje se upisuje u Registar izdanih dozvola za obavljanje
poslova ovlaštenog posrednika pri trgovini vrijednosnim papirima koji se
vodi kod Komisije za vrijednosne papire Republike Hrvatske.

Rješenje se upisuje pod rednim brojem 15, s danom upisa 8. kolovoza
1997. godine.

4. Ovo rješenje objavljuje se u "Narodnim novinama".

Klasa: UP/I 450-08/97-01/140
Urbroj: 567-01/97-2
Zagreb, 8. kolovoza 1997.

Predsjednik
Komisije za vrijednosne papire
Republike Hrvatske
**Ivica Smiljan,** v. r.

Rješenje, NN 91/1997-1449
## Odluka o postavljenju Daniela Bučana, izvanrednog i opunomoćenog veleposlanika Republike Hrvatske u Arapskoj Republici Egipat i za izvanrednog i opunomoćenog veleposlanika Republike Hrvatske u Ujedinj

### NN 92/1997 (3.9.1997.), Odluka o postavljenju Daniela Bučana, izvanrednog i opunomoćenog veleposlanika Republike Hrvatske u Arapskoj Republici Egipat i za izvanrednog i opunomoćenog veleposlanika Republike Hrvatske u Ujedinj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96), donosim

## **ODLUKU**

kojom postavljam DANIELA BUČANA, izvanrednog i opunomoćenog veleposlanika
Republike Hrvatske u Arapskoj Republici Egipat i za izvanrednog i opunomoćenog
veleposlanika Republike Hrvatske u Ujedinjenim Arapskim Emiratima, sa sjedištem
u Kairu.

Ova Odluka stupa na snagu danom donošenja.

Broj: 081-97-1269/1
Zagreb, 12. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1450
## Odluka o razrješenju Janka Vranyczany-Dobrinović izvanrednog i opunomoćenog veleposlanika - šefa Stalne misije Republike Hrvatske pri Europskoj zajednici u Bruxellesu dužnosti izvanrednog i opunomoćen

### NN 92/1997 (3.9.1997.), Odluka o razrješenju Janka Vranyczany-Dobrinović izvanrednog i opunomoćenog veleposlanika - šefa Stalne misije Republike Hrvatske pri Europskoj zajednici u Bruxellesu dužnosti izvanrednog i opunomoćen

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96), donosim

## **ODLUKU**

### **O RAZRJEŠENJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE U KRALJEVINI BELGIJI**

JANKO VRANYCZANY-DOBRINOVIĆ izvanredni i opunomoćeni veleposlanik -
šef Stalne misije Republike Hrvatske pri Europskoj zajednici u Bruxellesu,
razrješuje se dužnosti izvanrednog i opunomoćenog veleposlanika Republike
Hrvatske u Kraljevini Belgiji, sa sjedištem u Bruxellesu.

Ova Odluka stupa na snagu 31. kolovoza 1997.

Broj: 081-97-505/1
Zagreb, 12. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1451
## Odluka o postavljenju prof. dr. Željka Matića za izvanrednog i opunomoćenog veleposlanika Republike Hrvatske u Kraljevini Belgiji

### NN 92/1997 (3.9.1997.), Odluka o postavljenju prof. dr. Željka Matića za izvanrednog i opunomoćenog veleposlanika Republike Hrvatske u Kraljevini Belgiji

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96), donosim

## **ODLUKU**

kojom postavljam prof. dr. ŽELJKA MATIĆA za izvanrednog i opunomoćenog
veleposlanika Republike Hrvatske u Kraljevini Belgiji, sa sjedištem u Bruxellesu.

Ova Odluka stupa na snagu 1. rujna 1997.

Broj: 081-97-1265/1
Zagreb, 12. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1452
## Odluka o postavljenju Vjekoslava Križanca za generalnog konzula Republike Hrvatske u Saveznoj Republici Njemačkoj

### NN 92/1997 (3.9.1997.), Odluka o postavljenju Vjekoslava Križanca za generalnog konzula Republike Hrvatske u Saveznoj Republici Njemačkoj

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 23.
Zakona o vanjskim poslovima ("Narodne novine" broj 48/96), donosim

## **ODLUKU**

kojom postavljam VJEKOSLAVA KRIŽANCA za generalnog konzula Republike
Hrvatske u Saveznoj Republici Njemačkoj, sa sjedištem u Hamburgu, s konzularnim
područjem koje obuhvaća pokrajine Hamburg, Bremen, Mecklenburg-Vorpommern,
Niedersachsen i Schleswig-Holstein.

Ova Odluka stupa na snagu danom donošenja.

Broj: 081-97-1268/1
Zagreb, 12. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1453
## Odluka o razrješenju Krešimira Alerića dužnosti konzula Republike Hrvatske u Bosni i Hercegovini

### NN 92/1997 (3.9.1997.), Odluka o razrješenju Krešimira Alerića dužnosti konzula Republike Hrvatske u Bosni i Hercegovini

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 23.
Zakona o vanjskim poslovima ("Narodne novine" broj 48/96), donosim

## **ODLUKU**

### **O RAZRJEŠENJU DUŽNOSTI KONZULA REPUBLIKE HRVATSKE U BOSNI I HERCEGOVINI**

KREŠIMIR ALERIĆ razrješuje se dužnosti konzula Republike Hrvatske u
Bosni i Hercegovini, sa sjedištem u Tuzli.

Ova Odluka stupa na snagu 30. rujna 1997.

Broj: 081-97-1273/1
Zagreb, 26. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1454
## Odluka o razrješenju Nevena Madey dužnosti pomoćnika ministra vanjskih poslova i veleposlanika u Ministarstvu vanjskih poslova Republike Hrvatske i imenovanju savjetnikom Predsjednika Republike Hrvats

### NN 92/1997 (3.9.1997.), Odluka o razrješenju Nevena Madey dužnosti pomoćnika ministra vanjskih poslova i veleposlanika u Ministarstvu vanjskih poslova Republike Hrvatske i imenovanju savjetnikom Predsjednika Republike Hrvats

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske, članka 22.
Zakona o vanjskim poslovima ("Narodne novine" broj 48/96) i članka 42.
stavka 2. Zakona o sustavu državne uprave ("Narodne novine" broj 75/93),
te članka 106. Ustava Republike Hrvatske i članka 6. Odluke o Uredu Predsjednika
Republike Hrvatske ("Narodne novine" broj 86/94), donosim

## **ODLUKU**

NEVEN MADEY razrješuje se dužnosti pomoćnika ministra vanjskih poslova
i veleposlanika u Ministarstvu vanjskih poslova Republike Hrvatske i imenuje
se savjetnikom Predsjednika Republike Hrvatske za vanjsku politiku.

Ova Odluka stupa na snagu 1. rujna 1997.

Broj: 081-97-1270/1
Zagreb, 12. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1455
## Odluka o razrješenju prof. dr. Željka Matića dužnosti savjetnika Predsjednika Republike Hrvatske za vanjsku politiku

### NN 92/1997 (3.9.1997.), Odluka o razrješenju prof. dr. Željka Matića dužnosti savjetnika Predsjednika Republike Hrvatske za vanjsku politiku

# PREDSJEDNIK REPUBLIKE HRVATSKE

Na osnovi članka 106. Ustava Republike Hrvatske i članka 6. Odluke o
Uredu Predsjednika Republike Hrvatske ("Narodne novine" broj 86/94), donosim

## **ODLUKU**

### **O RAZRJEŠENJU SAVJETNIKA PREDSJEDNIKA REPUBLIKE HRVATSKE ZA VANJSKU POLITIKU**

prof. dr. ŽELJKO MATIĆ razrješuje se dužnosti savjetnika Predsjednika
Republike Hrvatske za vanjsku politiku, radi odlaska na novu dužnost.

Ova Odluka stupa na snagu 31. kolovoza 1997.

Broj: 081-97-1271/1
Zagreb, 12. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 92/1997-1456
## Objava o upisu u Popis pravnih osoba ovlaštenih za stručni nadzor nad proizvodnjom poljoprivrednog sjemena

### NN 92/1997 (3.9.1997.), Objava o upisu u Popis pravnih osoba ovlaštenih za stručni nadzor nad proizvodnjom poljoprivrednog sjemena

# **MINISTARSTVO POLJOPRIVREDE I ŠUMARSTVA**

## **OBJAVA**

### **O UPISU U POPIS PRAVNIH OSOBA OVLAŠTENIH ZA STRUČNI NADZOR NAD PROIZVODNJOM POLJOPRIVREDNOG SJEMENA**

Ministarstvo poljoprivrede i šumarstva, temeljem članka 6. i 8. Zakona
o poljoprivrednom sjemenu i poljoprivrednom sadnom materijalu ("Narodne
novine", br. 50/88, 28/92, 26/93 i 29/94), objavljuje da se u Popis pravnih
osoba ovlaštenih za stručni nadzor nad proizvodnjom poljoprivrednog sjemena
upisuju:

1. "STRBA" poduzeće za promet, proizvodnju, usluge, zastupanje domaćih
i stranih artikala, te projektiranje i izradu elaborata i izradu elaborata
i studija u području poljoprivrede, d.o.o. Zagreb, Kačićeva 9/II.

2. "POLJE" d.o.o. VELIKI BUKOVEC, Dravska 24

Klasa: 320-11/97-1/45
Urbroj: 525-02-97-2
Zagreb, 21. kolovoza 1997.

Ministar
**mr. Zlatko Dominiković,** v. r.

Ostalo, NN 92/1997-1457
## Objava upisa u Popis pravnih osoba ovlaštenih za utvrđivanje kvalitete nad proizvodnjom poljoprivrednog sjemena

### NN 92/1997 (3.9.1997.), Objava upisa u Popis pravnih osoba ovlaštenih za utvrđivanje kvalitete nad proizvodnjom poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **UPISA U POPIS PRAVNIH OSOBA OVLAŠTENIH ZA UTVRĐIVANJE KVALITETE NAD PROIZVODNJOM POLJOPRIVREDNOG SJEMENA**

Ministarstvo poljoprivrede i šumarstva, temeljem članka 6. i 8. Zakona
o poljoprivrednom sjemenu i poljoprivrednom sadnom materijalu ("Narodne
novine", br. 50/88, 28/92, 26/93 i 29/94) i Pravilnika o registrima i načinu
i postupku uvjeta za upis u Registre i popise u proizvodnji i doradi poljoprivrednog
sjemena i u proizvodnji poljoprivrednog sadnog materijala ("Narodne novine",
br. 19/89) točka 2. članak 8. objavljuje da se u Popis pravnih osoba ovlaštenih
za utvrđivanje kakvoće nad proizvodnjom poljoprivrednog sjemena upisuje:

1. "Povrtlarski centar Zagreb", d.o.o. za selekciju i proizvodnju sjemena
i povrća, Kačićeva 9, ZAGREB

Klasa: 320-11/97-1/44
Urbroj: 525-02-97-2
Zagreb, 21. kolovoza 1997.

Ministar
**mr. Zlatko Dominiković,** v. r.

Ostalo, NN 92/1997-1458
## Objava o upisu u Registar proizvođača poljoprivrednog sjemena

### NN 92/1997 (3.9.1997.), Objava o upisu u Registar proizvođača poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O UPISU U REGISTAR PROIZVOĐAČA POLJOPRIVREDNOG SJEMENA**

Ministarstvo poljoprivrede i šumarstva, temeljem članka 6. Zakona o
poljoprivrednom sjemenu i sadnom materijalu ("Narodne novine", br. 50/88,
28/92, 26/93 i 29/94) i Pravilnika o registrima ("Narodne novine", br.
19/89) točka 1. članak 7., objavljuje se da se u Registar proizvođača poljoprivrednog
sjemena upisuju:

1. "AGRICO" d.o.o. iz Preloga, PCM, I. Mažuranića 2, ČAKOVEC

2. "VELANA" poljoprivredna proizvodnja, trgovina i turizam d.o.o. PAZIN

3. Poljoprivredno gospodarstvo "GLAVNIK" d.d. STARI MIKANOVCI 2

4. Tvrtka "ROVITA" d.o.o. Kutjevo NOVI MITROVAC b.b.

5. "KSAVER GRUDIĆ" Livadska 5, PITOMAČA

6. "SILOS-MLINOVI" d.d. VINKOVCI 10

7. "PROCON" - inženjering s.p.o. OSIJEK, Vijenac, Vlahe Bukovca 20

8. "Polje" d.o.o. VELIKI BUKOVEC, Dravska 24

9. "POLJOPRIVREDNA ZADRUGA" ČAKOVEC, Novakova 15, ČAKOVEC

Klasa: 320-11/97-1/41
Urbroj: 525-02-97-2
Zagreb, 21. kolovoza 1997.

Ministar
**mr. Zlatko Dominiković,** v. r.

Ostalo, NN 92/1997-1459
## Objava o brisanju u Registar proizvođača poljoprivrednog sjemena

### NN 92/1997 (3.9.1997.), Objava o brisanju u Registar proizvođača poljoprivrednog sjemena

# MINISTARSTVO POLJOPRIVREDE I ŠUMARSTVA

## **OBJAVA**

### **O BRISANJU U REGISTAR PROIZVOĐAČA POLJOPRIVREDNOG SJEMENA**

Ministarstvo poljoprivrede i šumarstva, temeljem članka 7. Zakona o
poljoprivrednom sjemenu i sadnom materijalu ("Narodne novine", br. 50/88,
28/92, 26/93 i 29/94) objavljuje da se iz Registra proizvođača poljoprivrednog
sjemena briše:

1. "AGRICO" Privatno poduzeće za proizvodnju i preradu poljoprivrednih
proizvoda, Hemuševec d.o.o. Hemuševec.

Klasa: 320-11/97-1/42
Urbroj: 525-02-97-2
Zagreb, 21. kolovoza 1997.

Ministar
**mr. Zlatko Dominiković,** v. r.

Ostalo, NN 92/1997-1460
## Indeks cijena na malo u Republici Hrvatskoj u kolovozu 1997. godine

### NN 92/1997 (3.9.1997.), Indeks cijena na malo u Republici Hrvatskoj u kolovozu 1997. godine

# MINISTARSTVO POLJOPRIVREDE I ŠUMARSTVA

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U KOLOVOZU 1997. GODINE**

Indeks cijena na malo u Republici Hrvatskoj u kolovozu 1997. godine
u odnosu na lipanj 1997. godine iznosi **100,8**

Klasa: 957-04/97-01/67
Urbroj: 555-05-04-97-67
Zagreb, 1. rujna 1997.

Ravnatelj
**mr. sc. Ivan Rusan,** v. r.

Ostalo, NN 92/1997-1461
## Stopa rasta proizvođačkih cijena industrijskih proizvoda u kolovozu 1997. godine

### NN 92/1997 (3.9.1997.), Stopa rasta proizvođačkih cijena industrijskih proizvoda u kolovozu 1997. godine

# **MINISTARSTVO POLJOPRIVREDE I ŠUMARSTVA**

## **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

### **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U KOLOVOZU 1997. GODINE**

Stopa rasta proizvođačkih cijena industrijskih proizvoda u kolovozu
1997. godine u odnosu na srpanj 1997. godine iznosi: **1,2**

Klasa: 957-04/97-01/66
Urbroj: 555-05-04-97-66
Zagreb: 1. rujna 1997.

Ravnatelj
**mr. sc. Ivan Rusan,** v. r.

Ostalo, NN 92/1997-1462
## Ispravak Pravilnika o uvjetima koje moraju ispunjavati ovlašteni laboratoriji

### NN 92/1997 (3.9.1997.), Ispravak Pravilnika o uvjetima koje moraju ispunjavati ovlašteni laboratoriji

# MINISTARSTVO POLJOPRIVREDE I ŠUMARSTVA

Nakon izvršenog uspoređivanja s izvornim tekstom utvrđena je tiskarska
pogreška u Pravilniku o uvjetima koje moraju ispunjavati ovlašteni
laboratoriji, objavljenom u "Narodnim novinama", broj 78 od 1. kolovoza
1997. godine, te se daje

## ISPRAVAK

### PRAVILNIKA O UVJETIMA KOJE MORAJU ISPUNJAVATI OVLAŠTENI LABORATORIJI

U članku 10. stavak 1. točka 1. umjesto riječi "keramičar", treba
stajati riječ "kemičar".

Urbroj: 50501-97-714
Zagreb, 29. kolovoza 1997.

Glavni i odgovorni urednik
**Marijan Prus,** v. r.

if !supportEmptyParas endif

Ostalo, NN 92/1997-1463
## Odluka o odlikovanju prof. dr. med. Hansa Georg Borst redom Danice Hrvatske s likom Katarine Zrinske

### NN 93/1997 (8.9.1997.), Odluka o odlikovanju prof. dr. med. Hansa Georg Borst redom Danice Hrvatske s likom Katarine Zrinske

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

za osobit doprinos razvitku radiokirurgije u Hrvatskoj kroz potporu
i edukaciju hrvatskih liječnika

### **prof. dr. med. HANS GEORG BORST**

### **REDOM DANICE HRVATSKE S LIKOM KATARINE ZRINSKE**

Broj: 01-051-97-13-6-2/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1464
## Odluka o postavljenju dr. Maria Nobila, izvanrednog i opunomoćenog veleposlanika - šefa Stalne misije Republike Hrvatske pri Organizaciji za europsku sigurnost i suradnju u Beču (OESS), i za veleposla

### NN 93/1997 (8.9.1997.), Odluka o postavljenju dr. Maria Nobila, izvanrednog i opunomoćenog veleposlanika - šefa Stalne misije Republike Hrvatske pri Organizaciji za europsku sigurnost i suradnju u Beču (OESS), i za veleposla

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. MARIA NOBILA izvanrednog i opunomoćenog veleposlanika
- šefa Stalne misije Republike Hrvatske pri Organizaciji za europsku sigurnost
i suradnju u Beču (OESS), i za veleposlanika - stalnog predstavnika Republike
Hrvatske pri Uredu Ujedinjenih naroda u Beču (UNOV), Organizaciji za industrijski
razvitak (UNIDO), Međunarodnoj agenciji za atomsku energiju (IAEA) i Organizaciji
za sveobuhvatnu zabranu nuklearnog testiranja (CTBTO).

Ova Odluka stupa na snagu danom donošenja.

Broj: 081-97-1325/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1465
## Odluka o postavljenju dr. Davorina Rudolfa izvanrednog i opunomoćenog veleposlanika Republike Hrvatske u Talijanskoj Republici i za stalnog predstavnika - Guvernera Republike Hrvatske pri Međunarodnom

### NN 93/1997 (8.9.1997.), Odluka o postavljenju dr. Davorina Rudolfa izvanrednog i opunomoćenog veleposlanika Republike Hrvatske u Talijanskoj Republici i za stalnog predstavnika - Guvernera Republike Hrvatske pri Međunarodnom

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam dr. DAVORINA RUDOLFA izvanrednog i opunomoćenog veleposlanika
Republike Hrvatske u Talijanskoj Republici, sa sjedištem u Rimu, i za stalnog
predstavnika - Guvernera Republike Hrvatske pri Međunarodnom fondu za poljoprivredni
razvitak (IFAD).

Ova Odluka stupa na snagu danom donošenja.

Broj: 081-97-1321/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1466
## Odluka o razrješenju dr. Anđelka Šimića dužnosti izvanrednog i opunomoćenog veleposlanika Republike Hrvatske u Japanu

### NN 93/1997 (8.9.1997.), Odluka o razrješenju dr. Anđelka Šimića dužnosti izvanrednog i opunomoćenog veleposlanika Republike Hrvatske u Japanu

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U JAPANU**

dr. ANĐELKO ŠIMIĆ razrješuje se dužnosti izvanrednog i opunomoćenog
veleposlanika Republike Hrvatske u Japanu, sa sjedištem u Tokiju, radi
odlaska na novu dužnost.

Ova Odluka stupa na snagu 1. listopada 1997.

Broj: 081-97-1316/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1467
## Odluka o razrješenju dr. Anđelka Šimića dužnosti izvanrednog i opunomoćenog veleposlanika Republike Hrvatske u Republici Koreji

### NN 93/1997 (8.9.1997.), Odluka o razrješenju dr. Anđelka Šimića dužnosti izvanrednog i opunomoćenog veleposlanika Republike Hrvatske u Republici Koreji

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

### **O RAZRJEŠENJU DUŽNOSTI IZVANREDNOG I OPUNOMOĆENOG VELEPOSLANIKA REPUBLIKE HRVATSKE U REPUBLICI KOREJI**

dr. ANĐELKO ŠIMIĆ razrješuje se dužnosti izvanrednog i opunomoćenog
veleposlanika Republike Hrvatske u Republici Koreji, sa sjedištem u Tokiju,
radi odlaska na novu dužnost.

Ova Odluka stupa na snagu 1. listopada 1997.

Broj: 081-97-1320/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1468
## Odluka o postavljenju mr. Željka Šikića za generalnog konzula Republike Hrvatske u Australiji

### NN 93/1997 (8.9.1997.), Odluka o postavljenju mr. Željka Šikića za generalnog konzula Republike Hrvatske u Australiji

# PREDSJEDNIK REPUBLIKE HRVATSKE

Na osnovi članka 99. Ustava Republike Hrvatske i članka 23. Zakona o
vanjskim poslovima ("Narodne novine" broj 48/96), donosim

## **ODLUKU**

kojom postavljam mr. ŽELJKA ŠIKIĆA za generalnog konzula Republike Hrvatske
u Australiji, sa sjedištem u Melbourneu i konzularnim područjem koje obuhvaća:
Victoria, South Australia i Tasmania.

Ova Odluka stupa na snagu danom donošenja.

Broj: 081-97-1308/1
Zagreb, 27. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1469
## Odluka o postavljenju Mirjane Mladineo za veleposlanika u Ministarstvu vanjskih poslova

### NN 93/1997 (8.9.1997.), Odluka o postavljenju Mirjane Mladineo za veleposlanika u Ministarstvu vanjskih poslova

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam MIRJANU MLADINEO za veleposlanika u Ministarstvu vanjskih
poslova Republike Hrvatske.

Ova Odluka stupa na snagu 1. listopada 1997.

Broj: 081-97-1322/1
Zagreb, 2. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1470
## Odluka o razrješenju Franke Barbić savjetnice Predsjednika Republike Hrvatske za gospodarstvo

### NN 93/1997 (8.9.1997.), Odluka o razrješenju Franke Barbić savjetnice Predsjednika Republike Hrvatske za gospodarstvo

# PREDSJEDNIK REPUBLIKE HRVATSKE

Na osnovi članka 106. Ustava Republike Hrvatske i članka 6. Odluke o
Uredu Predsjednika Republike Hrvatske ("Narodne novine" broj 86/94), donosim

## **ODLUKU**

### **O RAZRJEŠENJU SAVJETNICE PREDSJEDNIKA REPUBLIKE HRVATSKE ZA GOSPODARSTVO**

FRANKA BARBIĆ razrješuje se dužnosti savjetnice Predsjednika Republike
Hrvatske za gospodarstvo, radi odlaska na novu dužnost.

Ova Odluka stupa na snagu danom donošenja.

Broj: 081-97-1324/1
Zagreb, 1. rujna 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-1471
## Rješenje o imenovanju povjerenika Vlade Republike Hrvatske u Općini Lanišće

### NN 93/1997 (8.9.1997.), Rješenje o imenovanju povjerenika Vlade Republike Hrvatske u Općini Lanišće

# **VLADA REPUBLIKE HRVATSKE**

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
82. stavka 2. Zakona o lokalnoj samoupravi i upravi ("Narodne novine",
br. 90/92, 94/93 i 117/93), Vlada Republike Hrvatske je na sjednici održanoj
4. rujna 1997. godine, donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U OPĆINI LANIŠĆE**

1. Za povjerenika Vlade Republike Hrvatske u Općini Lanišće imenuje
se Vlado Črnac.

2. Povjerenik Vlade Republike Hrvatske dužan je nastupiti na rad danom
objave ovog Rješenja.

3. Povjerenik Vlade Republike Hrvatske za svoj rad odgovara Vladi Republike
Hrvatske i Ministarstvu uprave.

4. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

5. Ovo Rješenje objavit će se u "Narodnim novinama".

Klasa: 015-01/97-01/05
Urbroj: 5030107-97-6
Zagreb, 4. rujna 1997.

Predsjednik
**mr. Zlatko Mateša**, v. r.

Rješenje, NN 93/1997-1472
## Rješenje o razrješenju predsjednika i dijela članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Vukovarsko-srijemsku županiju

### NN 93/1997 (8.9.1997.), Rješenje o razrješenju predsjednika i dijela članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Vukovarsko-srijemsku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", br. 61/96
i 6/97), Vlada Republike Hrvatske je na sjednici održanoj 4. rujna 1997.
godine donijela

## **RJEŠENJE**

### **O RAZRJEŠENJU PREDSJEDNIKA I DIJELA ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA VUKOVARSKO- -SRIJEMSKU ŽUPANIJU**

1. Razrješuje se Vlado Ošust dužnosti predsjednika Komisije za ustanovljenje
služnosti plodouživanja na poljoprivrednom zemljištu u vlasništvu Republike
Hrvatske za Vukovarsko-
-srijemsku županiju.

2. Razrješuju se dužnosti članovi Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Vukovarsko-srijemsku županiju:

- Zoran Tomić

- Marijan Medić

- Ante Ivkošić

- Đuka Cvitić.

Klasa: 080-02/97-02/57
Urbroj: 50304/2-97-01
Zagreb, 4. rujna 1997.

Predsjednik
**mr. Zlatko Mateša**, v. r.

Rješenje, NN 93/1997-1473
## Rješenje o imenovanju predsjednika i dijela članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Vukovarsko--srijemsku županiju

### NN 93/1997 (8.9.1997.), Rješenje o imenovanju predsjednika i dijela članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Vukovarsko--srijemsku županiju

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", br. 61/96
i 6/97), Vlada Republike Hrvatske je na sjednici održanoj 4. rujna 1997.
godine donijela

## **RJEŠENJE**

### **O IMENOVANJU PREDSJEDNIKA I DIJELA ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA VUKOVARSKO- -SRIJEMSKU ŽUPANIJU**

1. Imenuje se Rudolf König predsjednikom Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Vukovarsko-srijemsku županiju.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Vukovarsko-srijemsku županiju,
imenuju se:

- Antun Nikolić

- Andrija Matić

- Željko Đerđ

- Ivan Sedlar

- Zvonimir Bajči.

Klasa: 080-02/97-05/27
Urbroj: 50304/2-97-01
Zagreb, 4. rujna 1997.

Predsjednik
**mr. Zlatko Mateša**, v. r.

Rješenje, NN 93/1997-1474
## Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

### NN 93/1997 (8.9.1997.), Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

# **MINISTARSTVO POLJOPRIVREDE I ŠUMARSTVA**

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE RIBE, GLAVONOŽACA, LJUSKAVACA (RAKOVA, PUŽEVA, ŠKOLJKI I DRUGIH VODENIH I SUHOZEMNIH ŽIVOTINJA S HITINSKOM ILI DRUGOM ČVRSTOM OVOJNICOM) I NJIHOVIH PROIZVODA PODRIJETLOM IZ BANGLADEŠA**

I.

Radi sprečavanja unošenja u Republiku Hrvatsku zaraznih bolesti štetnih
po zdravlje ljudi i životinja, zabranjuje se uvoz u Republiku Hrvatsku
i provoz preko teritorija Republike Hrvatske ribe, glavonožaca, ljuskavaca
(rakova, puževa, školjki i drugih vodenih i suhozemnih životinja s hitinskom
ili drugom čvrstom ovojnicom) i njihovih proizvoda podrijetlom iz Bangladeša.

II.

Inspekcijskim pregledom objekata za preradu ribe u Bangladešu, utvrđeni
su ozbiljni nedostaci koji se odnose na infrastrukturu i razinu higijene
objekata, te nedostatne garancije i efikasnost u kontroli provođenoj od
nadležnog tijela, usljed čega postoji visok rizik za ugrožavanje zdravlja
ljudi i životinja.

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/97-01/106
Urbroj: 525-01-97-1
Zagreb, 29. kolovoza 1997.

Ministar
poljoprivrede i šumarstva
**mr. Zlatko Dominiković**, v. r.

Naredba, NN 93/1997-1475
## Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

### NN 93/1997 (8.9.1997.), Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE RIBE, GLAVONOŽACA, LJUSKAVACA (RAKOVA, PUŽEVA, ŠKOLJKI I DRUGIH VODENIH I SUHOZEMNIH ŽIVOTINJA S HITINSKOM ILI DRUGOM ČVRSTOM OVOJNICOM) I NJIHOVIH PROIZVODA PODRIJETLOM IZ MALEZIJE**

I.

Radi sprečavanja unošenja u Republiku Hrvatsku zarazne bolesti salmoneloze,
zabranjuje se uvoz u Republiku Hrvatsku i provoz preko teritorija Republike
Hrvatske ribe, glavonožaca, ljuskavaca (rakova, puževa, školjki i drugih
vodenih i suhozemnih životinja s hitinskom ili drugom čvrstom ovojnicom)
i njihovih proizvoda podrijetlom iz Malezije - objekta Penang No. 12 -
Sea Master Trading.

II.

Sva izdana rješanja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

III.

Ova Naredba stupa na snagu danom donošenja.

Klasa: 322-01/97-01/105
Urbroj: 525-01-97-1
Zagreb, 29. kolovoza 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 93/1997-1476
## Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

### NN 93/1997 (8.9.1997.), Naredba o zabrani uvoza u Republiku Hrvatsku i provoza preko teritorija Republike Hrvatske ribe, glavonožaca, ljuskavaca (rakova, puževa, školjki i drugih vodenih i suhozemnih životinja s hitinskom il

# MINISTARSTVO POLJOPRIVREDE I ŠUMARSTVA

Na temelju članka 11. stavka 1. točke 18. Zakona o veterinarstvu ("Narodne
novine", broj 70/97), ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE RIBE, GLAVONOŽACA, LJUSKAVACA (RAKOVA, PUŽEVA, ŠKOLJKI I DRUGIH VODENIH I SUHOZEMNIH ŽIVOTINJA S HITINSKOM ILI DRUGOM ČVRSTOM OVOJNICOM) I NJIHOVIH PROIZVODA PODRIJETLOM SA MADAGASKARA**

I.

Radi sprečavanja unošenja u Republiku Hrvatsku zaraznih bolesti štetnih
po zdravlje ljudi i životinja, zabranjuje se uvoz u Republiku Hrvatsku
i provoz preko teritorija Republike Hrvatske ribe, glavonožaca, ljuskavaca
(rakova, puževa, školjki i drugih vodenih i suhozemnih životinja s hitinskom
ili drugom čvrstom ovojnicom) i njihovih proizvoda podrijetlom sa Madagaskara.

II.

Inspekcijskim pregledom objekata za preradu ribe na Madagaskaru, utvrđeni
su ozbiljni nedostaci koji se odnose na infrastrukturu i razinu higijene
objekata, te nedostatne garancije i efikasnost u kontroli provođenoj od
nadležnog tijela, usljed čega postoji visok rizik za ugrožavanje zdravlja
ljudi i životinja.

III.

Sva izdana rješenja o veterinarsko-sanitarnim uvjetima za uvoz i provoz
pošiljki iz točke I. ove Naredbe stavljaju se van snage.

IV.

Ova Naredba stupa na snagu danom donošenja.

Klasa: 322-01/97-01/104
Urbroj: 525-01-97-1
Zagreb, 29. kolovoza 1997.

Ministar
poljoprivrede i šumarstva
**mr. Zlatko Dominiković,** v. r.

Naredba, NN 93/1997-1477
## ODLUKA o odlikovanju svećenika DRAGUTINA JAGODIĆA Spomenicom domovinske zahvalnosti

### NN 93/1997 (8.9.1997.), ODLUKA o odlikovanju svećenika DRAGUTINA JAGODIĆA Spomenicom domovinske zahvalnosti

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje

za časnu i uzornu službu do 1997. godine

### **svećenik DRAGUTIN JAGODIĆ**

### **SPOMENICOM DOMOVINSKE ZAHVALNOSTI**

Broj: 01-051-97-18-2/1
Zagreb, 29. kolovoza 1997.

Predsjednik
Republike Hrvatske
**dr. Franjo Tuđman,** v. r.

Odluka, NN 93/1997-4630
## Uredba o roku za podnošenje zahtjeva za obnovu te o popravku i opremanju obiteljskih kuća i stanova u hrvatskom Podunavlju

### NN 94/1997 (10.9.1997.), Uredba o roku za podnošenje zahtjeva za obnovu te o popravku i opremanju obiteljskih kuća i stanova u hrvatskom Podunavlju

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 90/96), Vlada Republike Hrvatske
je na sjednici održanoj 4. rujna 1997. godine donijela

## **UREDBU**

### **O ROKU ZA PODNOŠENJE ZAHTJEVA ZA OBNOVU TE O POPRAVKU I OPREMANJU OBITELJSKIH KUĆA I STANOVA U HRVATSKOM PODUNAVLJU**

Članak 1.

Svi korisnici prava na obnovu, koji do dana stupanja na snagu ove Uredbe
nisu, prema odredbama Zakona o obnovi ("Narodne novine", br. 24/96, 54/96
i 87/96), podnijeli zahtjev za obnovu svojih obiteljskih kuća ili stanova
I., II., III., IV., V. ili VI. stupnja oštećenja nadležnom županijskom
uredu za poslove obnove, imaju pravo zahtjev podnijeti najkasnije do 15.
listopada 1997. godine.

Korisnici prava na obnovu koji ne podnesu zahtjev za obnovu u roku iz
stavka 1. ovoga članka, gube pravo na obnovu.

Članak 2.

Iznimno od odredaba članaka 13. i 14. Zakona o obnovi, popravak u ratu
oštećenih obiteljskih kuća ili stanova koji su I., II. i III. stupnja oštećenja
u područjima Osječko-baranjske i Vukovarsko-srijemske županije pod privremenom
upravom UNTAES-a (dalje u tekstu: hrvatsko Podunavlje) organizira i provodi
Ministarstvo razvitka i obnove.

Radovi popravka u ratu oštećenih obiteljskih kuća i stanova iz stavka
1. ovog članka financiraju se sredstvima državnog proračuna, te drugim
sredstvima određenim posebnim propisima ili odlukama.

Članak 3.

Iznimno od odredaba članaka 15., 16. i 34. Zakona o obnovi, vlasnicima
obiteljskih kuća ili stanova i ovlaštenim korisnicima stanova koji imaju
pravni položaj prognanika, Ministarstvo razvitka i obnove dodjeljuje potporu
za opremanje kuća ili stanova (u predmetima kućanstva) bez obzira jesu
li oštećene, pod uvjetom da se vrate u svoje prebivalište u hrvatskom Podunavlju.

Članak 4.

Ova Uredba stupa na snagu danom objave u "Narodnim novinama."

Klasa: 361-08/97-01/06
Urbroj: 5030116-97-1
Zagreb, 4. rujna 1997.

Predsjednik
**mr. Zlatko Mateša,** v. r.

Uredba, NN 94/1997-1479
## Pravilnik o izmjeni Pravilnika o obavljanju ribolova mrežama stajačicama

### NN 94/1997 (10.9.1997.), Pravilnik o izmjeni Pravilnika o obavljanju ribolova mrežama stajačicama

# **MINISTARSTVO POLJOPRIVREDE I ŠUMARSTVA**

Na temelju članka 17. stavka 2., članka 18. stavka 2., članka 48. stavka
3. točke 4., članka 49. stavka 1. točke 2. i 5. Zakona o morskom ribarstvu
("Narodne novine", br. 46/97 - pročišćeni tekst) ministar poljoprivrede
i šumarstva donosi

## **PRAVILNIK**

### **O IZMJENI PRAVILNIKA O OBAVLJANJU RIBOLOVA MREŽAMA STAJAČICAMA**

Članak 1.

U Pravilniku o obavljanju ribolova mrežama stajačicama ("Narodne novine",
br. 43/97, 63/97 i 69/97) u članku 20. stavak 6. mijenja se i glasi:

"Lov mrežom listaricom dopušteno je obavljati u unutrašnjem ribolovnom
moru Republike Hrvatske od 1. rujna do 31. svibnja. U vanjskom ribolovnom
moru Republike Hrvatske lov mrežom listaricom dopušteno je obavljati tijekom
cijele godine osim u razdoblju od 1. lipnja do 31. kolovoza kada je lov
dopušteno obavljati samo u akvatoriju koji se nalazi izvan jedne (1) morske
milje od obale kopna ili otoka.

Stavak 7. briše se.

Članak 2.

Ovaj Pravilnik stupa na snagu osmoga dana od dana objave u "Narodnim
novinama".

Klasa: 011-02/97-01/81
Urbroj: 525-01-97-1
Zagreb, 21. kolovoza 1997.

Ministar
poljoprivrede i šumarstva
**mr. Zlatko Dominiković,** v. r.

Pravilnik, NN 94/1997-1481
## Izmjena Naputka za provedbu Uredbe o izmjenama i dopunama Zakona o platnom prometu u zemlji

### NN 94/1997 (10.9.1997.), Izmjena Naputka za provedbu Uredbe o izmjenama i dopunama Zakona o platnom prometu u zemlji

# ZAVOD ZA PLATNI PROMET

Na temelju članka 12. i članka 13. stavak 2. ("Narodne novine", broj
24/96.) Uredbe o izmjenama i dopunama Zakona o platnom prometu u zemlji
glavni direktor Zavoda za platni promet donosi

## **IZMJENU**

### **NAPUTKA ZA PROVEDBU UREDBE O IZMJENAMA I DOPUNAMA ZAKONA O PLATNOM PROMETU U ZEMLJI**

Točka 1.

U Naputku za provedbu Uredbe o izmjenama i dopunama Zakona o platnom
prometu u zemlji ("Narodne novine", broj 18/95., 45/95. i 81/96.) u točki
1. stavak 4. mijenja se i glasi:

"Sudionici i druge ovlaštene organizacije naloge iz prethodnih stavki
ove točke podnose Zavodu u vremenu od 8 do 14,30 sati, a uplate gotovine
na blagajni Zavoda obavljaju od 12 do 14,30 sati."

Točka 2.

Ova Izmjena Naputka stupa na snagu 1. rujna 1997. godine.

Broj: II-1744/97
Zagreb, 25. kolovoza 1997.

Glavni direktor
**Dinko Zidarević,** v. r.

Izmjene i dopune, NN 94/1997-1484
## Odluka o dopuni Odluke o određivanju robe koja se izvozi i uvozi na temelju dozvola

### NN 95/1997 (12.9.1997.), Odluka o dopuni Odluke o određivanju robe koja se izvozi i uvozi na temelju dozvola

# VLADA REPUBLIKE HRVATSKE

Na temelju članka 46. Zakona o trgovini ("Narodne novine", broj 11/96)
Vlada Republike Hrvatske je na sjednici održanoj 11. rujna 1997. godine,
donijela

## **ODLUKU**

### **O DOPUNI ODLUKE O ODREĐIVANJU ROBE KOJA SE IZVOZI I UVOZI NA TEMELJU DOZVOLA**

I.

U Odluci o određivanju robe koja se izvozi i uvozi na temelju dozvola
("Narodne novine", br. 58/96, 67/96 i 15/97) u točki II. dodaju se novi
tarifni brojevi i tarifne oznake Carinske tarife, kako slijedi:

**Tarifni Tarifna               Naziv
broj oznaka**

---

**72.13** Toplo valjana žica u kolutima, od željeza ili nelegiranog
čelika:

---

7213.10 - s udubljenjima, rebrima, žljebovima ili drugim deformacijama
dobivenim u procesu valjanja:

7213.101 - - - promjera od 8 do uključujući 14 mm

7213.109 - - - ostala

7213.9 - - - ostala:

7213.91 - - kružnog poprečnog presjeka, promjera manjeg od 14 mm:

7213.911 - - - promjera 8 mm ili većeg mase koluta veće od 1000 kg

7213.912 - - - ostala promjera 8 mm ili većeg

**72.14** Šipke od željeza ili nelegiranog čelika, samo kovane, toplo
valjane, toplo vučene ili toplo istiskivane, uključujući one koje su usukane
poslije valjanja:

7214.20 - s udubljenjima, rebrima, žljebovima ili drugim deformacijama
dobivenim u procesu valjanja ili usukane poslije valjanja:

7214.201 - - - promjera od 8 do uključujući 25 mm

**73.14** Tkanine (uključujući beskonačne trake), rešetke, mreže
i ograde, od željezne ili čelične žice; rešetke dobivene prosijecanjem
i razvlačenjem komada lima ili trake, željezni ili čelični:

7314.20 - rešetke, mreže i ograde, zavarene na mjestima križanja, od
žice s najmanjom dimenzijom poprečnog presjeka od 3 mm ili većeg i koje
imaju veličinu otvora 100 cm˛ ili veću

---

II.

Ova Odluka stupa na snagu osmog dana od dana objave u "Narodnim novinama."

Klasa: 331-02/96-01/03
Urbroj: 5030115-97-3
Zagreb; 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-1486
## Odluka o zajamčenoj cijeni suncokreta roda 1998. godine

### NN 95/1997 (12.9.1997.), Odluka o zajamčenoj cijeni suncokreta roda 1998. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole cijena ("Narodne
novine", broj 73/97), Vlada Republike Hrvatske je na sjednici održanoj
11. rujna 1997. godine, donijela

## **ODLUKU**

### **O ZAJAMČENOJ CIJENI SUNCOKRETA RODA 1998. GODINE**

I.

Proizvođačima suncokreta osigurava se, za suncokret roda 1998. godine,
zajamčena cijena od 2,06 kuna za kilogram.

II.

Cijena iz točke I. ove Odluke podrazumijeva franko skladište, vagon,
tegljač ili drugo prijevozno sredstvo u mjestu proizvođača po izboru kupca.

III.

Cijena iz točke I. ove Odluke vrijedi za suncokret s udjelom od 40%
ulja, s 11% vlage i 3% nečistoće.

Za svaki veći, odnosno manji postotak sadržaja ulja u suncokretu od
40%, zajamčena cijena suncokreta se povećava, odnosno smanjuje za 0,053
kune po kilogramu.

Ako suncokret sadrži veći, odnosno manji postotak vlage i nečistoće
od postotka iz stavka 1. ove točke, zajamčena cijena iz točke I. ove Odluke
se za svaki postotak smanjuje odnosno povećava za 1%.

IV.

Ova Odluka stupa na snagu osmog dana od dana objave u "Narodnim novinama".

Klasa: 307-01/97-01/04
Urbroj: 5030115-97-3
Zagreb, 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-1488
## Odluka o zajamčenoj cijeni soje roda 1998. godine

### NN 95/1997 (12.9.1997.), Odluka o zajamčenoj cijeni soje roda 1998. godine

# VLADA REPUBLIKE HRVATSKE

Na temelju članka 10. Zakona o iznimnim mjerama kontrole cijena ("Narodne
novine", broj 73/97), Vlada Republike Hrvatske je na sjednici održanoj
11. rujna 1997. godine, donijela

## **ODLUKU**

### **O ZAJAMČENOJ CIJENI SOJE RODA 1998. GODINE**

I.

Proizvođačima soje osigurava se, za soju roda 1998. godine, zajamčena
cijena od 1,90 kuna za kilogram.

II.

Cijena iz točke I. ove Odluke podrazumijeva franko skladište, vagon,
tegljač ili drugo prijevozno sredstvo u mjestu proizvođača po izboru kupca.

III.

Cijena iz točke I. ove Odluke vrijedi za soju koja sadrži 13% vlage
i 2% nečistoće.

Ako soja sadrži veći, odnosno manji postotak vlage i nečistoće od postotka
iz stavka 1. ove točke, zajamčena cijena iz točke I. ove Odluke se za svaki
postotak smanjuje odnosno povećava za 1%.

IV.

Ova Odluka stupa na snagu osmog dana od dana objave u "Narodnim novinama".

Klasa: 307-01/97-01/04
Urbroj: 5030115-97-9
Zagreb, 11. rujna 1997.

Predsjednik
**mr. Zlatko Mateša,** v. r.

Odluka, NN 95/1997-1489